text: Den sønderjyske Springsteen er klar til DMA Folk
  26 november 2016 kl. 17.02
  Jacob Dinesen er blandt de optrædende, når der lørdag bliver uddelt priser i Tønder.
  Det går forrygende for den 21-årige musiker fra Tønder, der for kort tid siden har udgivet sit meget roste andet album ”Brace Against The Storm”.
  Når der lørdag er Danish Music Awards Folk i byen, er det derfor en god anledning for Tønder-drengen til at give et par numre fra den nye plade.
  Jacob Dinesen, musiker: "Det er godt at være hjemme i Tønder, det er jo hjembyen"
  Jacob Dinesen er vokset op med musikken i Tønder, og har altid været glad for byen, hvor han selvfølgelig har været gæst på Tønder Festivallen mange gange.
  - Det er godt at være hjemme i Tønder, det er jo hjembyen, siger Jacob Dinesen til TV SYD.
  Allerede nu og i 2017 venter der mange udsolgte koncerter for den unge musiker, der får masser af ros for sin musik.
  Alligvel så beholder han lige nu begge ben på jorden.
  - Jeg tager én dag af gangen, så jysk er jeg nu alligevel, men jeg er selvfølgelig glad for det går fint, siger Jacob Dinesen til TV SYD.
  Læs alt om DMA Folk her
  
  